Wangiri-bedrog neem toe « Informasietegnologie
« OneDrive: 5TB net vir jou
SMiShing: Nou op jou selfoon »
Wangiri-bedrog neem toe
Volgens MyBroadband het Vodacom, MTN, en Cell C ŉ toename in Wangiri foonbedrog in Suid-Afrika opgemerk. Suid-Afrikaanse selfoongebruikers het ook berig dat hulle toenemend meer verbeurde oproepe van onbekende internasionale nommers ontvang. Oproepe kom van regoor Afrika en Europa, onder andere Guinee, Frankryk en België.
Wangiri is ŉ tipe foonbedrog wat aanvanklik in Japan ontstaan het. Wangiri kan vertaal word as “one (ring) and cut”. Die misdadigers huur ŉ premium-tarief nommer van `n telekommunikasie diensverskaffer en skakel lukrake nommers deur middel van ŉ outomatiese skakelaar. Die telefoon lui slegs een keer en daarna word die telefoniese verbinding verbreek.
ŉ Outomatiese skakelaar is ŉ elektroniese toestel of programmatuur wat outomaties telefoonnommers skakel. Sodra die oproep beantwoord word, sal die outo-skakelaar normaalweg ŉ opgeneemde boodskap speel of jou verbind aan ŉ persoon. (Wikipedia)
ŉ Verbeurde oproep vertoon op die slagoffer se foon en hy skakel terug aangesien hy dink dat dit vir hom bedoel was. Gevolglik betaal hy `n buitensporige bedrag wat reguit in die misdadigers se rekeninge inbetaal word.
Beide CellC en MTN het hulle kliënte versoek om nie enige verbeurde oproepe te beantwoord nie. Moenie ŉ nommer terugbel wat jy nie herken nie. Indien dit ŉ regte oproep is, sal die persoon jou terugbel of ŉ stempos los.
Wangiri is slegs een voorbeeld van foonbedrog. Lees meer oor die ander variasies op Wikipedia.
[BRONNE: https://readstudyshare.wordpress.com; www.wikipedia.com]
This entry was posted on Maandag, Julie 31st, 2017 at 1:24 nm	and is filed under Kommunikasie, Sekuriteit. You can follow any responses to this entry through the RSS 2.0 feed. Both comments and pings are currently closed.